تيتزيانو فيتشيليو (Tiziano Vecellio) رسام ايطالى مشهور مبتكر صاحب اسلوب متنوع من اشهر الرسامين الطلاينه فى القرن الستاشر, و هو واحد من الرسامين القليلين الطلاينه اللى قدر يكون رجل اعمال شاطر و يدير ورشة عمل لإنتاجه الخاص. تيتيان إتولد فى پييڤى دى كادورى قرب بلونو فى ڤينيتو فى جمهورية ڤينيسيا و علشان كده كان بيتقال عليه الكادورى نسبه لمكان ولادته. ماتت زوجته سنة 1531 م و سابت له ولدين وبنت، فرسم بنته لافينا موديل ف لوحات معروضة ف متاحف ف درسدن وبرلين ومدريد. تيتيان مضى فترة باية حياته الفنيه في رعاية أستاذه "چيورچيونى"، كسب سمعة حلوه ف أوروبا، فاشتغل عند الباباوات في روما، و بقا مطلوب عند الملوك الأوربيين: فرانسوا الاولانى ملك فرنسا و شارل الخامس (رسم له لوحات شخصية كتيره) و فيليبى التانى (ملوك أسبانيا). تيتيان رسم لوحات كتير و من اشهرهم صعود العدرا اللى موجوده ف بازيليكا سانتا ماريا دى جلوروسيا دى فرارى. منهم كمان فلوس الجزيه.